Tutlayt taqbaylit i yellan d tamesbaɣurt n yeḍṛisen n tmedyazt, tesɛa aṭas n yiḥeddaden n wawal si leqdim n zzman, i yessefran ay irgazen d tlawin mačči d izli, nezmer ad nini d akken ulac tagnit neɣ leqdic seg tmeddurt n weqbayli, ur nesɛi ara ṣṣenf-ines n tmedyazt am tbuɣarin deg tmeɣriwin, aquli n yimeksawen, azenzi n lḥenni, icwiqen n ulqaḍ n uzemmur, aserqes n llufanat di dduḥ…atg, ma yili waffir neɣ ugar deg yisefra-aki id ttawin, ufraren-d ɣef wiyaḍ ama deg unamek neɣ lǧahd n wawal, ttuɣalen d-inzan, d acu kan inzan-aki bḍan ɣef sin, llan wid d-yettwadmen seg tmedyazt war ameskar, llan yinnan d-yettwadmen seg yimedyazen ittwasnen.